Tæknirisinn Microsoft hefur gefið út að þeir vilji ráða fólk með einhverfu til sín . Mary Ellen Smith , varaforstjóri hjá Microsoft sagði : „ Fólk með einhverfu er með styrk og hæfileika sem við hjá Microsoft þurfum “ . Þetta kemur fram í frétt BBC . Tilkynningin kom fram í bloggi Microsoft en þar sagði Smith að hver einstaklingur sé mismunandi , sumir hefðu einstaka hæfileika til að geyma upplýsingar , aðrir með gott auga fyrir smáatriðum og enn aðrir djúpan skilning í excel , stærðfræði eða forritun . Mikilvægt væri að fá sem fjölbreytasta hæfileika til fyrirtækisins . Ráðningarfyrirtækið Specialisterne mun sjá um að ráða einstaklinganna . Fyrirtækið sem starfar í Danmörku og Bretlandi hjálpar fyrirtækjum að finna einhverfa einstaklinga sem hafa einstaka hæfileika sem geta nýst fyrirtækinu vel og þar með hagnast báðum aðilum . Fyrirtækið vill sýna fram á að verðmætur hæfileiki getur komið í allskyns búningi og koma í veg fyrir að vinnumarkaðurinn sýni þröngsýni .